
 ประกาศองค์การบริหารส่วนตำบลแดงใหญ่
เรื่อง เจตนารมณ์การป้องกับและต่อต้านการทุจริตคอร์รัปชั่น
องค์การบริหารส่วนตำบลแดงใหญ่ อำเภอเมือง จังหวัดขอนแก่น
ประจำปีงบประมาณ พ.ศ.๒๕๖๘
 .................................................................

                    ตามที่องค์การบริหารส่วนตำบลแดงใหญ่ ได้ประกาศกำหนดนโยบายด้านคุณธรรมจริยธรรม
ของพนักงานส่วนตำบล และพนักงานจ้าง ขององค์การบริหารส่วนตำบลแดงใหญ่ ประจำปีงบประมาณ พ.ศ.
๒๕๖๗ โดยมีวัตถุประสงค์เพื่อให้ข้าราชการ พนักงานจ้าง ลูกจ้างยึดถือเป็นหลักการหรือแนวทางปฏิบัติเพื่อเป็นเครื่องกำกับความประพฤติของตน องค์การบริหารส่วนตำบลแดงใหญ่ จึงมีนโยบายกำหนดความ รับผิดชอบ แนวทางปฏิบัติ และข้อกำหนดในการดำเนินการที่เหมาะสม เพื่อป้องกันและต่อต้านการทุจริตคอร์รัปชั่นและเป็นแนวทางการปฏิบัติที่ชัดเจนในการปฏิบัติหน้าที่ดังนี้

                    ๑. ปฏิบัติตามนโยบายการป้องกันและต่อต้านการทุจริต การให้หรือรับสินบนจรรยาบรรณ
วิชาชีพ รวมทั้งกฎ ระเบียบ และข้อบังคับขององค์การบริหารส่วนตำบลแดงใหญ่ โดยไม่ต้องไปเกี่ยวข้องกับการทุจริต คอร์รัปชั่น ในทุกรูปแบบ ไม่ว่าโดยทางตรงหรือทางอ้อม

                    ๒. ไม่กระทำการใดๆ ที่เป็นการแสดงถึงเจตนาว่าเป็นการทุจริตคอร์รัปชั่น การให้หรือรับ
สินบน แก่ผู้ที่มีส่วนได้เสียที่เกี่ยวข้องกับองค์การบริหารส่วนตำบลแดงใหญ่ ในเรื่องที่ตนมีหน้าที่รับผิดชอบทั้งทางตรงหรือโดยอ้อม เพื่อให้ได้มาซึ่งผลประโยชน์แก่องค์กร ตนเอง หรือผู้ที่เกี่ยวข้อง

                    ๓. ไม่ละเลยหรือเพิกเฉย เมื่อพบเห็นการกระทำที่เข้าข่ายการทุจริตคอรัปชั่นที่เกี่ยวข้องกับ
หน่วยงาน โดยถือเป็นหน้าที่ที่ต้องแจ้งให้ผู้บังคับบัญชา หรือบุคคลที่รับผิดชอบได้ทราบ และให้ความร่วมมือในการตรวจสอบข้อเท็จจริงต่างๆ

                    ๔. ในการดำเนินการใดๆที่อาจเสี่ยงต่อการเกิดทุจริตคอร์รัปชั่น บุคลากรทุกระดับจะต้อง
ปฏิบัติโดยเฉพาะในเรื่องดังต่อไปนี้ ด้วยความระมัดระวัง

                    ๔.๑ การให้หรือรับของขวัญ ของกำนัล การเลี้ยงรับรอง และค่าใช้จ่ายอื่นที่เกี่ยวข้องให้
เป็นไปตามกฎ ระเบียบ แนวทางการปฏิบัติที่ดีที่กำหนดไว้

                    ๔.๒ ไม่รับทรัพย์สิน สิ่งของ ของขวัญ ของกำนัลใดๆ หรือประโยชน์อื่น อันเป็นการชักนำให้
เกิดการละเว้นการปฏิบัติหน้าที่ของตน

                    ๔.๓ การให้เงินสนับสนุน ไม่ว่าจะเป็นเงิน วัตถุหรือทรัพย์สิน แก่กิจกรรมหรือโครงการใดต้อง
มีการระบุชื่อองค์การบริหารส่วนตำบลแดงใหญ่ โดยการให้การสนับสนุนนั้นต้องมีวัตถุประสงค์เพื่อส่งเสริมภาพลักษณ์ที่ดี และต้องดำเนินการด้วยความโปร่งใส ผ่านขั้นตอนตามระเบียบที่กำหนดไว้ และถูกต้องตามกฎหมาย

                      ๔.๔ การจัดซื้อ จัดจ้างกับภาครัฐ หรือเอกชน รวมถึงการติดต่องานกับภาครัฐหรือเจ้าหน้าที่
ภาครัฐ หรือเอกชน ตลอดจนบุคคลที่มีหน้าที่เกี่ยวข้องในการดำเนินการ ให้หัวหน้าส่วนราชการมีหน้าที่ในการควบคุม กำกับดูแล จะต้องเป็นไปด้วยความโปร่งใส ซื่อสัตย์ และต้องดำเนินการให้เป็นไปตามกฎหมายที่เกี่ยวข้อง

                      ๔.๕ องค์การบริหารส่วนตำบลแดงใหญ่ มีนโยบายเป็นกลางทางเมือง โดยบุคลากรทุกคนมี
สิทธิและเสรีภาพทางการเมืองตามกฎหมาย แต่พึงตระหนักที่จะไม่ดำเนินการ หรือดำเนินกิจกรรมใดๆรวมถึงการนำทรัพยากรใดๆ ไปใช้เพื่อดำเนินการหรือกิจกรรมทางการเมือง อันจะส่งผลให้องค์การบริหารส่วนตำบลแดงใหญ่ สูญเสียความเป็นกลาง หรือได้รับความเสียหายจากการเข้าไปมีส่วนเกี่ยวข้องและการให้ความช่วยเหลือทางการเมือง

                      มาตรการ/แนวทางดำเนินงาน

                        ๑. องค์การบริหารส่วนตำบลแดงใหญ่ จักสนับสนุนและส่งเสริมให้บุคลากรทุกระดับเห็น
ความสำคัญและมีจิตสำนึกในการป้องกันและต่อต้านทุจริต คอร์รัปชั่น รวมทั้งจัดให้มีการควบคุมภายในเพื่อ ป้องกันการทุจริต คอร์รัปชั่น การให้หรือรับสินบนในทุกรูปแบบ

                        ๒. แนวทางปฏิบัติในการต่อต้านการทุจริตและคอร์รัปชั่นนี้ ครอบคลุมไปถึงกระบวนการบริหารงานบุคคล ตั้งแต่การสรรหาหรือการคัดเลือกบุคลากร การเลื่อนตำแหน่ง การฝึกอบรม การประเมินผลการปฏิบัติงาน และการให้ผลตอบแทนแก่พนักงาน โดยกำหนดให้ผู้บังคับบัญชาทุกระดับ มีหน้ามี่สื่อสารทำความเข้าใจกับพนักงานผู้ใต้บังคับบัญชา เพื่อนำไปใช้ปฏิบัติในหน้าที่ที่อยู่ในความรับผิดชอบ และควบคุมดูแลการปฏิบัติให้เป็นไปอย่างมีประสิทธิภาพสอดคล้องกับแนวทางปฏิบัตินี้

                        ๓. องค์การบริหารส่วนตำบลแดงใหญ่ จักให้ความเป็นธรรมและคุ้มครองพนักงาน หรือบุคคลอื่นใดที่แจ้งเบาะแส หรือหลักฐานเรื่องการทุจริต คอร์รัปชั่น ที่เกี่ยวข้องกับองค์การบริหารส่วนตำบลแดงใหญ่รวมถึงพนักงานที่ปฏิเสธต่อการกระทำ โดยใช้มาตรการคุ้มครองผู้ร้องเรียน หรือผู้ที่ให้ความร่วมมือในการรายงานการทุจริตคอร์รัปชั่นตามที่กำหนดไว้ในนโยบายการรับข้อร้องเรียน

                        ๔. ผู้ที่กระทำการทุจริต คอร์รัปชั่น ถือเป็นการกระทำผิดตามข้อบังคับเกี่ยวกับการทำงานว่าด้วยการบริหารงานบุคคล สำหรับพนักงานจ้าง ซึ่งจะต้องได้รับการพิจารณาโทษทางวินัยที่กำหนดไว้ รวมถึงอาจได้รับโทษตามกฎหมาย หากการกระทำนั้นผิดกฎหมายด้วย

                        ๕. องค์การบริหารส่วนตำบลแดงใหญ่ จักสอบทานแนวทางปฏิบัติและมาตรการดำเนินงานอย่างสม่ำเสมอ เพื่อให้สอดคล้องกับการเปลี่ยนแปลงของกฎหมาย

                        ช่องทางการรับแจ้งเบาะแส หรือร้องเรียนการทุจริต คอร์รัปชั่น

                       การรับเรื่องแจ้งเบาะแส หรือข้อร้องเรียนการกระทำที่อาจทำให้เกิดความสงสัยได้ว่าเป็นการทุจริต คอร์รัปชั่น ที่เกิดขึ้นกับองค์การบริหารส่วนตำบลแดงใหญ่ ทั้งทางตรงหรือทางออ้ม โดยผ่านช่องทาง



/การรับเรื่อง......
- 3 –

การรับเรื่องที่ได้กำหนดไว้ เช่น ทางโทรศัพท์ เว็บไซต์ อบต. (www.dangyaigo.th) หนังสือร้องเรียน หรือ บัตรสนเท่ห์ เป็นต้น โดยผู้ร้องเรียนจะต้องระบุรายละเอียดของเรื่องที่จะแจ้งเบาะแส หรือข้อร้องเรียน พร้อม ชื่อ-สกุล ที่อยู่ หมายเลขโทรศัพท์ที่สามารถติดต่อได้ ส่งมายังองค์การบริหารส่วนตำบลแดงใหญ่ ตำบลแดง
ใหญ่ อำเภอเมือง จังหวัดขอนแก่น ๔๐๐๐๐

                      จึงประกาศให้ทราบโดยทั่วกัน
                                           ประกาศ ณ วันที่          เดือน  มกราคม พ.ศ. ๒๕๖8

                     นายกองค์การบริหารส่วนตำบลแดงใหญ่
                


        
       
        
  
                                                    
image1.png




